  Виталий Пронин Сарапулын улӥсьлэн картаысьтыз чиптэм-чаптэм ышем 8 сюрс 400 манетэз. Полициын тыршисьёс электрон кисыысь лушкаськисез ӝог шараязы. 27 аресъем воргорон уксё лушкан вылысь уже кутэм скимминг амалэз: картаысь коньдон сётӥсь терминал борды пичи камера юнматэм но клавиатураез борды нимысьтыз аппарат юнматэм - озьы карталэсь пин-кодзэ тодэм но отысь уксёзэ лушкам. Та воргорон ӝегатэмын, азьвыл но таӵе йыружъёс лэсьям вылэм ни со. Нош Ижын ӝегатэмын таӵе амалъя ик 22 аресъем лушкаськись. Таиз мурт кисыысь поттэм 17 сюрс манетэз.Елена Тугашова Теги: банкомат Полиция уксё  